《声声慢 题停琴士女图》
清代·厉鹗

帘垂有影，院静无声，谁家待月阑干。两点深颦，分付次第眉山。

薄妆乍侻，便低鬟、更自幽妍。心事远，看转将瑶轸，尚怯春寒。

只有梅花知得，爱香生弦外，韵在丝前。小立徘徊，肯教流响空烟。

人间尚留粉本，不愁他、轻误华年。凝望处，想参横、依约未眠。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。